b'\n_START_ARTICLE_\nEirik T. Gullaksen\n_START_SECTION_\nKarriere\n_START_PARAGRAPH_\nEirik T. Gullaksen fikk sitt gjennombrudd i 1992, da han tok sitt f\xc3\xb8rste napp i tittelen Internasjonal mester under Sjakkameratenes jubileumsturnering i Oslo. Senere dette \xc3\xa5ret oppfylte Gullaksen ratingkrav for \xc3\xa5 bli internasjonal mester p\xc3\xa5 2400. Han fullf\xc3\xb8rte IM-tittelen da han i 1997-98 tok sine to siste IM-napp under internasjonale turneringer i London._NEWLINE_Gullaksen har vunnet Norgesmesterskapet for lag med Bergens SKs som lagkaptein i 1994, 1997, 1998, 2000 og 2003. Laget kom med Gullaksen som f\xc3\xb8rstebordsspiller p\xc3\xa5 femteplass i eliteserien 2007/08, og med Gullaksen som andrebordsspiller p\xc3\xa5 fjerdeplass i eliteserien 2008/09.'